**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 16.05.2023**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Vjollca Rexhepi | Mës.  Kimi | Teknikat e mësimdhënies së shkencave të natyrës me në qendër nxënësin në funksion të mësim nxënies | Kryetar/e | Zeqir Veselaj |
| Mentor/e | Islam Krasniqi |
| Anetar/e | Arlinda Damoni |
| 2 | Fitim Hajdari | Mës.  Gjeografi | Roli i Gjeografisë në edukimin e nxënësve për mbrojtjen e mjedisit | Kryetar/e | Vjollca Ahmedi |
| Mentor/e | Shpetim Bulliqi |
| Anetar/e | Veli Kryeziu |
| 3 | Fisnik Bunjaku | Mës.  Fizikë | Të nxënit e koncepteve të zërit nëpërmjet demonstrimeve në  Shkollat e Mesme të Ulëta | Kryetar/e | Kyvete Shatri |
| Mentor/e | Ruzhdi Kuqi |
| Anetar/e | Hatixhe Ismajli |

# **Kandidati/ja: 1. Vjollca Rexhepi**

Tema: **Teknikat e mësimdhënies së shkencave të natyrës me në qendër nxënësin në funksion të mësim nxënies**

**ABSTRAKT**

Me anë të këtij hulumtimi jemi përpjekur që t’i matim perceptimet e mësimdhënësve mbi teknikat e mësimdhënies së shkencave të natyrës me në qendër nxënësin në funksion të mësim nxënies. Synimi kryesor i këtij punimi ka qenë që të matet perceptimi i ndikimit të teknikave të mësimdhënies së shkencave të natyrës në mësim nxënien e nxënësve.

Hipoteza kryesore e hulumtimit ka qenë: Ekziston perceptimi i përgjithshëm se teknikat e mësimdhënies së shkencave të natyrës me në qendër nxënësin në funksion të mësim nxënies janë më të efektshme krahasuar me metodën konvencionale të mësimdhënies.

Metoda e analizës teorike është përdorur për formulimin teorik kurse metoda e analizës statistikore është përdorur për mbarështimin e pjesës sasiore të hulumtimit. Është përdorur një pyetësor i tipit të hapur dhe të mbyllur për mbledhjen e të dhënave. Mostrën e kanë përbërë 100 mësimdhënës të lëndëve të shkencave natyrore të shkollave fillore dhe të mesme në komunën e Ferizajt, në Republikën e Kosovës. Të dhënat e

hulumtimit janë përpunuar me ndihmën e programit kompjuterik IBM SPSS.

Nga ky hulumtim është pasuruar literatura e mangët në gjuhën shqipe, në lidhje me përdorimin e teknikave të ndryshme të mësimdhënies së shkencave të natyrës. Nga rezultatet e hulumtimit rezulton që hipoteza kryesore është e pranueshme, si dhe është arritur qëllimi i parashtruar i studimit, janë dhënë përgjigje apo indikacione lidhur me pyetjen kryesore të punimit, si dhe lidhur me pyetjet ndihmëse, por po ashtu janë evidentuar edhe problemet të reja lidhur me teknikat e mësimdhënies së shkencave të natyrës, me nxënësin në qendër në funksion të mësim nxënies, duke ndihmuar kështu që studiuesit e ardhshëm ta kenë më të lehtë të i qasen metodave të mësimdhënies që e kanë për fokus nxënësin në qendër, për të dhënë alternativa të ndryshme për zgjidhjen e problemeve të reja.

**Fjalë kyçe:** *perceptimi, teknikat të mësimdhënies, nxënësit, mësim nxënia*

# **Kandidati/ja: 2. Fitim Hajdari**

**Tema: Roli i Gjeografisë në edukimin e nxënësve për mbrojtjen e mjedisit**

**ABSTRAKTI**

Në kuadër të këtij hulumtimi kemi trajtuar një çështje me rëndësi të veçantë, edukimin e nxënësve për mbrojtjen e mjedisit. Gjeografia si disiplinë shkencore krijon kushte dhe mundësi që nxënësi të ndërtojë dhe të zhvillojë njohuri, shkathtësi, qëndrime dhe vlera të cilat kontribuojnë për edukimin e tyre ndaj mjedisit.

Në kapitullin e I-rë kemi dhënë një pasqyrë të situatës aktuale rreth rolit të Gjeografisë për edukimin e nxënësve për mbrojtjen e mjedisit në Kosovë dhe një arsyetim për rëndësinë e kryerjes së këtij hulumtimi. Ky kapitull përfundon me paraqitjen e pyetjeve kërkimore dhe hipotezave të studimit. Kapitulli IIofron një përmbledhje të hollësishme të literaturës, përfshi pasqyrën studimeve dhe kërkimeve mbi rëndësinë e edukimit të nxënësve për mbrojtjen e mjedisit. Gjithashtu, kemi trajtuar literaturën e autorëve vendas si edhe atyre të huaj, të cilët trajtuan këtë çështje me rëndësi të veçantë studimi. Në kapitullin III përshkruhet metodologjia e hulumtimit duke përfshirë karakteristikat e mostrës, instrumentet, metodat e mbledhjes së të dhënave dhe qasja ndaj analizës kërkimore deri te rezultati final i punës sonë. Kapitulli IV

paraqet në detaje gjetjet e hulumtimit të cilat i kemi pasqyruar me fakte dhe argumente shkencore, njëherazi të trajtuara me paketën statistikore SPSS, Excel dhe të prezantuara në formën tabelore dhe grafike. Në fund, në kapitullin V u diskutua gjetja dhe interpretimi i rezultateve sipas pyetësorëve, duke nxjerrë përfundimet kyçe të cilat janë shtjelluar deri në realizimin e qëllimit tonë, po ashtu janë trajtuar çështje tjera me rëndësi, ku do të përmendim edhe kufizimet e studimit, udhëzimet e ardhshme për kërkime dhe implikimet për praktikat në perspektivë.

**Fjalët kyçe:** *Mbrojtja e mjedisit, ndotje, edukim, nxënës, mësimdhënës*

# **Kandidati/ja: 3. Fisnik Bunjaku**

Tema: **Të nxënit e koncepteve të zërit nëpërmjet demonstrimeve në Shkollat e Mesme të Ulëta**

**ABSTRAKT**

Hulumtimi “Të nxënit e koncepteve të zërit nëpërmjet demostrimeve”, ka për qëllim të tregojë rolin dhe rëndesinë e të nxënit të dukurisë së zërit në fizikë. Përdorimi i demostrimev ndihmon mësimdhënësin që të ketë një mësimdhënie të kuptueshme, por do të ndihmojë shumë edhe nxënësit që të kenë më të lehtë kuptimin e zërit nëpërmjet demostrimeve.

Rëndesi të madhe në këtë hulumtimi kanë edhe përceptimet e mësimdhënësve lidhur me demostrimet, sa i praktikojnë ata demostrimet dhe a ofrojnë kushte shkollat për demonstrimin e koncepteve të zërit? Gjithashtu, krahas përparsive, janë identifikuar edhe mangësitë që kanë demostrimet në të nxënit e koncepteve të zërit në një numër i caktuar i nxënësve, dhe jo të vetëm. Po ashtu, në këtë hulumtim është analizuar se cila është mënyra më efikase për realizimin e një demostrimi: nga mësimdhënësit apo nga nxënësit.

Për mbledhjen e të dhënave në këtë hulumtim është përdorur metoda e përzier (sasiore, cilësore).Variablat e paraqitura në hulumtim janë të pavarura dhe të varura. Pavarura janë :mwnyra e përzgjedhjes së mjeteve nga ana e mësimdhënësit, teknikat e punës opo të metodologjisë së punës, kurse të varura janë:efekti i demostrimitnga nxënësi, roli i demostrimit në të nxënit e fizikës. Të dhënat e mbledhura janë paraqitur në diagrame nga pyetsorët dhe intervistës së realizuar më mësimdhënës.

Mostra e këtij hulumtimi është e përbërw nga gjithësej 77 nxënës, prej tyre 26 nxënës nga “ShMU-1” - Vushtrri, 25 nxënës nga ShMU “Azem Bejta” - Duboc, 26 nxënës nga “ShMU- 2” në Vushtrri dhe nga 3 mësimdhënës për secilën shkollë. Për të shpjeguar dallimet në mes të nxënësve dhe mësimdhënësve lidhur me demostrimet dhe se sa përdoren ato në shkollat e tyre, pjesëmarrësit i janë pergjigjur intervistës.

Rezultatet e këtij hulumtimi kanë treguar nivelin e zbatimit të demostrimeve në lëndën e fizikës në të kuptuarit e koncepteve të zërit në shkollat tona, sa janë shkollat e përgatitura me mjete për demostrime dhe çfarë kushte u ofrohen nxënësve dhe mësimdhënësve në këtë drejtim, t’i shohim përparsitë dhe mangësitë e demostrimit në mënyrë që mësimdhënia dhe mësimnxënia të jetë sa më efektive dhe produktive .

**Fjalët kyҫe:** *demostrimi, mësimdhënia, mësimnxënia, zëri*